15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 290 της 5/11 Απρ. 1973 (ΦΕΚ Α΄ 86) Περί ιδρύσεως Τμημάτων Βιολογικού και Γεωλογικού παρά τη Φυσικομαθηματική Σχολή του Πανεπιστημίου Θεσσαλονίκης. Έχοντες υπ’ όψιν: 1)Τας διατάξεις α) του άρθρ. 31 (παρ. 3) του Ν.Δ. 3974/1959 «περί τροποποιήσεως και συμπληρώσεως των περι των Ανωτάτων Εκπαιδευτικών Ιδρυμάτων ισχυουσών διατάξεων», β) του άρθρ. 2 (παρ. 6 και 20) του Ν.Δ.1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/1971 «περί Υπουργικού Συμβουλίου και Υπουργείων», γ) του άρθρ. 29 της υπ’ αριθ. 11020/1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465 τεύχ. Β΄), 2)την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.» (ΦΕΚ 473 τεύχ. Β΄), 3)την γνώμην της Φυσικομαθηματικής Σχολής (συνεδρία 12.6.72) και της Συγκλήτου (συνεδρία 13.9.1972) του Πανεπιστημίου Θεσσαλονίκης και 4)την υπ’ αριθ. 38/1973 γνωμοδότησιν του Συμβουλίου της Επικρατείς, προτάσει των Ημετέρων Υπουργών παρά τω Πρωθυπουργώ επί Προγραμματισμού και Κυβερνητικής Πολιτικής, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-Ιδρύονται παρά τη Φυσικομαθηματική Σχολή του Πανεπιστημίου Θεσσαλονίκης τα Τμήματα: α) Βιολογικόν, και β) Γεωλογικόν. Άρθρ.2.-Η Φυσικομαθηματική Σχολή του Πανεπιστημίου Θεσσαλονίκης απονέμει, εκτός των εν άρθρ. 5 του Νόμ. 3341/1925, 27 και 35 του Νόμ. 430/1943 οριζομένων πτυχίων και τα πτυχία: 1)Βιολογικών Επιστημών, και 2)Γεωλογικών Επιστημών, αντιστοιχούντα εις τα δια του άρθρ. 1 του παρόντος ιδρυόμενα Τμήματα. Τα πτυχία ταύτα είναι ισότιμα προς το πτυχίον των Φυσικών Επιστημών της αυτής Σχολής. Σελ. 530 (ε) Άρθρ.3.-1.Η φοίτησις εις αμφότερα τα Τμήματα είναι τετραετής. 2.Η λειτουργία του Α΄έτους σπουδών των δια του άρθρ. 1 του παρόντος ιδρυομένων Τμημάτων άρχεται από του ακαδημαϊκού έτους 1973 – 1974, τα υπόλοιπα δε ανά έν κατά τα επόμενα ακαδημαϊκά έτη, μέχρι συμπληρώσεως του τετραετούς κύκλου σπουδών. 3.Δι’ έκαστον των ως άνω Τμημάτων ορίζεται κατά τας ισχυούσας διατάξεις χωριστός αριθμός εισακτέων. Άρθρ.4.-Αι περί φοιτήσεως, εγγραφών, μετεγγραφών, ανανεώσεων εγγραφών των φοιτητών, Τμηματικών και Πτυχιακών εξετάσεων, διατάξεις των λοιπών Τμημάτων της Φυσικομαθηματικής Σχολής του Πανεπιστημίου Θεσσαλονίκης ισχύουσι και δια τα δια του παρόντος ιδρυόμενα Τμήματα. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 